PREŠOVSKÁ UNIVERZITA V PREŠOVE 


Požiarny štatút 


2007 


Na vykonanie ustanovení zákona č. 314/2001 Z. z. o ochrane pred 
požiarmi v znení zákona č. 438/2002 Z. z. avyhlášky č. 121/2002 Z. z. 
o požiarnej prevencii vydávam tento 


požiarny štatút. 


Prvá časť 
Uvodné ustanovenia 


ČI. 1 


1. Požiarny štatút upravuje podmienky na ochranu pred požiarmi, 
povinnosti vedúcich zamestnancov a zamestnancov na úseku ochrany 
pred požiarmi, konkrétny spôsob zabezpečovania a vykonávania 
ochrany pred požiarmi v oblasti predchádzania požiarov, ako aj pri 
zdolávaní požiarov na pôde Prešovskej univerzity v Prešove (ďalej len 
„univerzita“). 

2. Za objekty univerzity sa na účely ochrany pred požiarmi považujú 
nielen stavebné objekty a celky, ale všetky priestory, ktoré univerzita 
vlastní a užíva. 

3. Tento požiarny štatút sa vzťahuje na všetky súčasti univerzity. 


Druhá časť 
Zodpovednosť vedúcich zamestnancov, zamestnancov 
a odborných zamestnancov požiarnej ochrany 


ČI. 2 
Základné povinnosti univerzity 


1. Univerzita v zmysle zákona č. 314/2001 Z. z. o ochrane pred požiarmi 
v znení zákona Č. 438/2002 Z. z. avyhlášky č. 121/2002 Z. z. 
o požiarnej prevencii (ďalej len „zákon“) je povinná najmä: 

a) zabezpečiť vobjektoch univerzity vykonávanie preventívnych 
protipožiarnych prehliadok a odstraňovať zistené nedostatky, 

b) zabezpečiť plnenie opatrení na ochranu pred požiarmi na miestach 
so zvýšeným nebezpečenstvom vzniku požiaru, pri činnostiach 
spojených so zvýšeným nebezpečenstvom vzniku požiaru, ako aj 
opatrenia na zabezpečenie ochrany pred požiarmi pri podujatiach, 
na ktorých sa zúčastňuje väčší počet osôb, 

c) určovať miesta so zvýšeným nebezpečenstvom vzniku požiaru 
a označovať ich príslušnými príkazmi, zákazmi a pokynmi, 


d) zabezpečovať plnenie opatrení na ochranu pred požiarmi 
v mimopracovnom čase, 

e) zabezpečovať pravidelné školenie aoverovanie vedomostí 
o ochrane pred požiarmi zamestnancov a osôb, ktoré sa s vedomím 
univerzity zdržujú v jej objektoch, 

f) vypracúvať, viesť a udržiavať vsúlade so skutočným stavom 
dokumentáciu ochrany pred požiarmi, 

g) umožniť orgánu vykonávajúcemu štátny požiarny dozor vstup do 
objektov univerzity za účelom vykonania kontroly plnenia 
povinností na úseky ochrany pred požiarmi, poskytovať mu 
požadované doklady, dokumentáciu ochrany pred požiarmi 
a súvisiace podklady a informácie, 

h) splniť opatrenia na odstránenie zistených nedostatkov uložené 
orgánom vykonávajúcim štátny požiarny dozor v ním stanovených 
lehotách, 

i) zabezpečiť vykonávanie pravidelnej kontroly stavu 
požiarnotechnických, technických a technologických zariadení, 
hasičskej techniky a vecných prostriedkov ochrany pred požiarmi, 

j) kontrolovať dodržiavanie termínov odborných prehliadok 
technických, technologických a požiarnotechnických zariadení, 
hasičskej techniky, vecných prostriedkov ochrany pred požiarmi, 

k) zabezpečiť, aby sa pri vypracúvaní projektovej dokumentácie 
stavieb, pri realizácii stavieb apri ich užívaní alebo zmene 
užívania riešili a dodržiavali požiadavky protipožiarnej bezpečnosti 
stavieb, 

l) zabezpečiť, aby pri zmene užívania stavby nedošlo k zníženiu 
protipožiarnej bezpečnosti stavby alebo jej časti, bezpečnosti osôb 
alebo k sťaženiu zásahu hasičských jednotiek, 

m) zabezpečovať pravidelné čistenie komínov, vykonávať kontrolu 
a zabezpečiť odborné preskúšanie komínov osobami s odbornou 
spôsobilosťou pred pripojením spotrebiča na komín, zámenou 
lokálneho spotrebiča palív na ústredný alebo etážový zdroj tepla, 
zmenou druhu paliva a po stavebných úpravách na telese komína, 

n) zabezpečiť, aby pri skladovaní, ukladaní apri manipulácii 
s horľavými látkami boli dodržiavané požiadavky protipožiarnej 
bezpečnosti, 

o) zabezpečiť plnenie ustanovených povinností a určených úloh na 
úseku ochrany pred požiarmi osobami, ktoré majú požadovanú 
odbornú spôsobilosť alebo osobitné oprávnenie, 

p) obstarávať a inštalovať vhodné druhy požiarnotechnických 
zariadení, požiarne vodovody, núdzové osvetlenie, prostriedky na 
vyhlásenie požiarneho poplachu a vecné prostriedky ochrany pred 
požiarmi so zreteľom na nebezpečenstvo vzniku požiaru 
v objektoch a priestoroch, udržiavať ich v akcieschopnom stave, 

g) označovať a udržiavať trvale voľné únikové cesty, únikové východy, 
zásahové cesty, nástupné plochy a prístup k nim, ako aj prístup 
k uzáverom rozvodných zariadení elektrickej energie, plynu, vody, 
k požiarnotechnickým zariadeniam, zariadeniam na vyhlásenie 
požiarneho poplachu, požiarnym vodovodom, 


r) strpieť umiestnenie signalizačného zariadenia alebo poplachového 
zariadenia slúžiaceho na účely ochrany pred požiarmi za 
primeranú náhradu, 

s) zabezpečiť vykonanie cvičného požiarneho poplachu najmenej raz 
za 12 mesiacov v objektoch univerzity, 

t) zriadiť a vybaviť potrebný počet ohlasovní požiarov, 

u) zriaďovať protipožiarne hliadky a zabezpečiť plnenie ich úloh 
a odbornú prípravu, 

v) oznámiť bez zbytočného odkladu príslušnému okresnému 
riaditeľstvu hasičského a záchranného zboru každý požiar, ktorý 
vznikol v objektoch, priestoroch alebo na veciach vo vlastníctve 
alebo v užívaní univerzity, 

w) poskytovať potrebné doklady, súčinnosť a pomoc pri zisťovaní 
príčiny vzniku požiaru, 

x) dodržiavať zákaz vypaľovania porastov bylín, kríkov a stromov: 
nezakladať oheň v priestoroch alebo na miestach, kde by mohlo 
dôjsť k jeho rozšíreniu: nespaľovať horľavé látky na voľnom 
priestranstve bez predchádzajúceho písomného súhlasu okresného 
riaditeľstva hasičského a záchranného zboru: nepoužívať 
požiarnotechnické zariadenia, hasiace látky, vecné prostriedky na 
ochranu pred požiarmi, na ktoré nebol vydaný certifikát. 

Cl. 3 
Vedúci zamestnanci a zamestnanci 


1. Vedúcimi zamestnancami pre účely tohto štatútu sa rozumejú: 

a) rektor, ako vedúci zamestnanec, ktorý vykonáva funkciu 
štatutárneho orgánu (dalej len „štatutárny orgán“), 

b) kvestor, 

c) dekani, 

d) tajomníci, 

e) vedúci vedecko-pedagogických pracovísk, vedúci katedier a vedúci 
inštitútu, 

f) riaditelia celouniverzitných pracovísk a účelových zariadení, 

g) vedúci ekonomického útvaru a vedúci prevádzkového útvaru na 
rektoráte. 


2. Zamestnancami pre účely tohto štatútu sú fyzické osoby, ktoré sú 
v pracovnoprávnom vzťahu k univerzite pri výkone práce vo verejnom 
záujme. 


ČI. 4 
Zodpovednosť štatutárneho orgánu 


1. Štatutárny orgán zodpovedá za plnenie povinnosti univerzity na úseku 
ochrany pred požiarmi. 

2. Zástupcom štatutárneho orgánu oprávneným konať vo veciach 
požiarnej ochrany je kvestor. 

3. Plnením povinnosti na úseku ochrany pred požiarmi je poverený 
technik požiarnej ochrany. 


ČI. 5 
Zodpovednosť vedúcich zamestnancov a zamestnancov 


1. Rozsah zodpovednosti vedúcich zamestnancov a ďalších zamestnancov 
na úseku ochrany pred požiarmi je daný zákonom, týmto štatútom, 
pracovnou náplňou alebo osobitným poverením. 

2. Vedúci zamestnanci sú povinní najmä: 


a) 


b) 


c) 
d) 
e) 
f) 


g) 
h) 


i) 


j) 


k) 


spolupracovať s technikom požiarnej ochrany pri dodržiavaní 

predpisov o ochrane pred požiarmi, 

zúčastňovať sa školení oochrane pred požiarmi pre vedúcich 

zamestnancov a podrobiť sa overeniu vedomostí získaných na 

týchto školeniach, 

zabezpečovať po organizačnej stránke školenia zamestnancov 

o ochrane pred požiarmi, 

zabezpečovať po organizačnej stránke odbornú prípravu 

zamestnancov zaradených do protipožiarnych hliadok, 

vyžadovať od svojich podriadených plnenie povinností na úseku 

ochrany pred požiarmi, 

hlásiť vznik každého požiaru kvestorovi a technikovi požiarnej 

ochrany, 

spolupracovať s technikom požiarnej ochrany pri vypracovaní 

dokumentácie ochrany pred požiarmi, 

na zabezpečenie ochrany pred požiarmi pri činnostiach so 

zvýšeným nebezpečenstvom vzniku požiaru 

ha) oboznámiť technika požiarnej ochrany s vykonávanou 
činnosťou, 

hb) dodržiavať podmienky oochrane pred požiarmi určené 
v písomnom pokyne pre túto činnosť, 

zabezpečiť, aby externí zamestnanci, ktorí pracujú prechodne na 

pracovisku univerzity alebo osoby, ktoré sa tam svedomím 

univerzity zdržujú, boli riadne oboznámení s predpismi na ochranu 

pred požiarmi a opatreniami na pracovisku, 

oboznámiť študentov s nebezpečenstvom vzniku požiaru, 

predpismi, pokynmi, zákazmi a opatreniami na zabezpečenie 

ochrany pred požiarmi, ktoré musia študenti dodržiavať, 

oboznámiť študentov na začiatku akademického roka 

so základnými povinnosťami na úseku ochrany pred požiarmi, s 

nebezpečenstvom vzniku požiaru charakteristickom pre univerzitu, 

s požiarno-poplachovými smernicami. 


3. Zamestnanci sú povinní najmä: 


a) 
b) 
c) 
d) 
e) 


správať sa na pracovisku tak, aby nezapríčinili vznik požiaru, 
dodržiavať predpisy, zákazy a príkazy o ochrane pred požiarmi, 
zúčastňovať sa školení o ochrane pred požiarmi, 

zúčastňovať sa cvičných požiarnych poplachov, 

dodržiavať zákaz vypaľovania porastov bylín, kríkov a stromov, 
nezakladať oheň v priestoroch alebo na miestach, kde by mohlo 
dôjsť k jeho rozšíreniu: nespaľovať horľavé látky na voľnom 


priestranstve bez predchádzajúceho písomného súhlasu okresného 
riaditeľstva hasičského a záchranného zboru, 

f) nepoškodzovať a udržiavať trvale prístupné požiarnotechnické 
zariadenia, uzávery rozvodných zariadení elektrickej energie, 
plynu, vody, zariadenia na vyhlásenie požiarneho poplachu, 
požiarne vodovody a zdroje vody na hasenie požiarov, 

g) udržiavať trvale voľné únikové cesty, únikové východy, zásahové 
cesty a nástupné plochy, 

h) nepoškodzovať príkazové a zákazové označenia, 

i) dodržiavať zákaz používania elektrických spotrebičov, 

j) pred odchodom z pracoviska vypnúť všetky spotrebiče, ktorých 
prevádzka v čase ich neprítomnosti nie je nutná, 

k) bez zbytočného odkladu hlásiť vznik každého požiaru svojmu 
nadriadenému zamestnancovi. 

4. Povinnosti podľa odseku 3 sa primerane vzťahujú aj na osoby, ktoré sa 
s vedomím univerzity zdržujú v jej objektoch. 


ČI. 6 
Technik požiarnej ochrany, špecialista požiarnej ochrany 


1. Plnením povinností na úseku ochrany pred požiarmi je poverený 
technik požiarnej ochrany. 
2. Úlohou technika požiarnej ochrany je najmä: 
a) vykonávanie preventívnych protipožiarnych prehliadok, 
b) určovanie miest so zvýšeným nebezpečenstvom vzniku požiaru 
a počtu členov protipožiarnych hliadok, 
c) vykonávanie pravidelného školenia zamestnancov o ochrane pred 
požiarmi a odbornej prípravy protipožiarnych hliadok, 
d) vypracovanie, vedenie a udržiavanie dokumentácie ochrany pred 
požiarmi v súlade so skutočným stavom, 
e) určovanie požiadaviek protipožiarnej bezpečnosti pri zmene 
užívania stavieb, 
f) organizovanie a vyhodnocovanie cvičných požiarnych poplachov. 
3. Univerzita si úlohy špecialistu požiarnej ochrany zabezpečuje podľa 
potreby dodávateľským spôsobom osobou s odbornou spôsobilosťou. 


Tretia časť 
Protipožiarne hliadky 


ČI. 7 
Druhy protipožiarnych hliadok 
1. Univerzita zriaďuje tieto protipožiarne hliadky: 
a) protipožiarnu hliadku univerzity, 


b) protipožiarnu hliadku pracoviska, 
c) protipožiarnu asistenčnú hliadku. 


ČI. 8 


Protipožiarna hliadka univerzity 


. Počet členov protipožiarnej hliadky univerzity určuje univerzita so 
zreteľom na úlohy, ktoré má protipožiarna hliadka plniť. Ak sa skladá 
z dvoch alebo z viacerých členov, určí jej vedúceho. 

. Plnením úloh protipožiarnej hliadky univerzity možno písomne poveriť 

protipožiarnu hliadku pracoviska. 

. Aktuálny a čitateľný zoznam členov protipožiarnej hliadky univerzity 

musí byť umiestnený na viditeľných miestach v objektoch tak, aby bol 

trvale prístupný všetkým osobám. 

. Protipožiarna hliadka univerzity najmä: 

a) dozerá na dodržiavanie opatrení na zamedzenie vzniku a šírenia 
požiaru v objektoch, 

b) kontroluje vybavenosť pracovísk hasiacimi prístrojmi, funkčnosť 
požiarnych vodovodov aprístup knim, prístup khlavným 
uzáverom rozvodných zariadení energií a priechodnosť únikových 
a núdzových východov, únikových a zásahových ciest, 

c) vykonáva pri vzniku požiaru nevyhnutné opatrenia na evakuáciu 
osôb, materiálu a na zdolávanie požiaru. 


ČI. 9 
Protipožiarna hliadka pracoviska 


. Protipožiarna hliadka pracoviska sa zriaďuje na pracoviskách so 

zvýšeným nebezpečenstvom vzniku požiaru. 

. Počet členov protipožiarnej hliadky pracoviska určuje technik 

požiarnej ochrany so zreteľom na úlohy, ktoré má protipožiarna 

hliadka plniť. Ak sa skladá z dvoch alebo z viacerých členov, určí jej 
vedúceho. 

. Aktuálny a čitateľný zoznam členov protipožiarnej hliadky pracoviska 

s určením ich úloh tvorí súčasť požiarneho poriadku pracoviska 

a umiestňuje sa na pracovisku na viditeľnom mieste. 

. Protipožiarna hliadka pracoviska najmä: 

a) dozerá na dodržiavanie predpisov na pracovisku a zistené 
nedostatky bez zbytočného odkladu oznamuje vedúcemu 
zamestnancovi, 

b) vykonáva nevyhnutné opatrenia pri vzniku požiaru, najma 
záchranu ohrozených osôb, privolanie pomoci, zdolávanie požiaru 
a opatrenia na zamedzenie jeho šírenia, predovšetkým zatvorenie 
požiarnych uzáverov, prívodov horľavých látok avypnutie 
elektrického prúdu, 

c) dohliada, aby pred odchodom zamestnancov z pracoviska a pri 
skončení pracovného času bolo pracovisko v bezchybnom stave 
z hľadiska protipožiarnej bezpečnosti, najmä aby boli zatvorené 
požiarne uzávery, prívody horľavých látok avypnuté všetky 
spotrebiče, 

d) kontroluje vybavenosť pracoviska hasiacimi zariadeniami, 
hasiacimi prístrojmi a spojovacími prostriedkami, pričom 
preverujú ich kompletnosť a prístup k nim. 


Č1. 10 
Protipožiarna asistenčná hliadka 


. Protipožiarna asistenčná hliadka sa zriaďuje: 

a) včase zvýšeného nebezpečenstva vzniku požiaru (jarné obdobie 
a obdobie dlhotrvajúceho suchého a teplého počasia), 

b) pri činnostiach spojených so zvýšeným nebezpečenstvom vzniku 
požiaru, 

c) pri podujatiach, na ktorých sa zúčastňuje väčší počet osôb. 

. Protipožiarnu asistenčnú hliadku zriaďuje univerzita z osôb, ktoré majú 

potrebné predpoklady na plnenie úloh uvedených v povinnostiach 

protipožiarnej asistenčnej hliadky. Počet členov sa určuje so zreteľom 
na úlohy, ktoré má táto hliadka plniť. Ak sa skladá z dvoch alebo 
viacerých členov, je potrebné určiť jej vedúceho. 

. Clenovia protipožiarnej asistenčnej hliadky zriadenej pri podujatiach, 

na ktorých sa zúčastňuje väčší počet osôb, sú označení na viditeľnej 

časti odevu nápisom 

Ň „Protipožiarna hliadka“. 

. Clenov protipožiarnej asistenčnej hliadky nie je možné poverovať inými 

úlohami ani výkonom činnosti, ktoré nesúvisia s plnením ich úloh. Ak 

sa protipožiarna asistenčná hliadka skladá z dvoch alebo viacerých 
členov, môžu ju okrem vedúceho tvoriť členovia vykonávajúci pracovné 
činnosti, pre ktoré bola táto hliadka zriadená. 

. Clenovia protipožiarnej asistenčnej hliadky sú povinní najmä: 

a) oboznámiť sa scharakterom činnosti alebo scharakterom 
zabezpečovaného podujatia, 

b) oboznámiť sa sobjektom aso súvisiacimi opatreniami na 
zabezpečenie ochrany pred požiarmi, 

c) kontrolovať dodržiavanie predpisov upravujúcich zásady 
protipožiarnej bezpečnosti objektu alebo vykonávanej činnosti, 

d) vykonávať obhliadky daných priestorov, kde sa podujatie alebo 
činnosť uskutočňujú, a to pred začatím podujatia alebo činnosti, 
v ich priebehu a po ich skončení po určenú dobu, 

e) preverujú pred začatím činnosti alebo podujatia, či boli splnené 
určené opatrenia na zabezpečenie ochrany pred požiarmi, 

f) upozorňujú vedúceho zamestnanca alebo organizátora podujatia 
v prípade bezprostredného nebezpečenstva vzniku požiaru alebo 
hroziaceho znemožnenia záchrany osôb. 

ČL. 11 
Odborná príprava členov protipožiarnych hliadok 


. Odborná príprava členov protipožiarnej hliadky univerzity 
a protipožiarnej hliadky pracoviska sa vykonáva raz za 12 mesiacov 
a vykonáva ju technik požiarnej ochrany. Skladá sa zteoretickej 
a praktickej časti. Účasť členov protipožiarnych hliadok na odbornej 
príprave zabezpečí ich nadriadený zamestnanec. Tematický a časový 
plán je v zázname z odbornej prípravy protipožiarnych hliadok. 


2. Odborná príprava členov protipožiarnej asistenčnej hliadky sa 
vykonáva pred začatím jej činnosti. Ak by išlo o opakovanú činnosť, do 
ktorej by sa zaradili tie isté osoby, vykonáva sa raz za 12 mesiacov 
a vykonáva ju technik požiarnej ochrany. Skladá sa z teoretickej 
a praktickej časti. Účasť zamestnancov zaradených do protipožiarnej 
asistenčnej hliadky na odbornej príprave zabezpečí ich nadriadený 
zamestnanec. Tematický a časový plán je v zázname z odbornej 
prípravy protipožiarnych asistenčných hliadok. 


Štvrtá časť 
Spôsob a lehoty vykonávania kontrol dodržiavania 
predpisov 
a preventívnych protipožiarnych prehliadok objektov a 
pracovísk 


ČI. 12 
Obsah a rozsah preventívnych protipožiarnych kontrol 


1. Preventívnymi protipožiarnymi kontrolami sa preveruje dodržiavanie 
osobitných predpisov, a to najmä 

a) dokumentácia ochrany pred požiarmi, 

b) vykonávanie školenia a odbornej prípravy o ochrane pred požiarmi, 

c) skladovanie horľavých látok, 

d) stav prístupových ciest k rozvodným zariadeniam elektrickej 
energie, plynu a vody, stav únikových ciest a ich označenia, 

e) vybavenie objektov hasiacimi prístrojmi ainými vecnými 
prostriedkami ochrany pred požiarmi, 

f) umiestnenie a inštalácia tepelných, elektrických, elektrotepelných, 
plynových a iných spotrebičov. 

2. Kontroly v objektoch a priestoroch sa vykonávajú formou 
preventívnych protipožiarnych prehliadok. Tejto kontroly sa zúčastňuje 
kvestor alebo ním poverený zamestnanec a technik požiarnej ochrany. 
Z kontroly technik požiarnej ochrany urobí záznam do požiarnej knihy. 

3. Raz za 12 mesiacov a po každej organizačnej alebo inej zmene, ak táto 
zmena mala vplyv na obsah dokumentácie, vykoná technik požiarnej 
ochrany kontrolu dokumentácie ochrany pred požiarmi. Technik 
požiarnej ochrany vykonáva kontrolu dokumentácie po požiari 
a upravuje ju v súlade s poznatkami pri jeho zdolávaní. 

4. Kontrola dodržiavania predpisov o ochrane pred požiarmi sa vykonáva 
priebežne formou vnútornej kontroly. 


(A. 13 
Preventívne protipožiarne prehliadky 


1. Preventívne protipožiarne prehliadky sa vykonávajú 
a) každých dvanásť mesiacov v objektoch av priestoroch, v ktorých 
sú len občasné pracovné miesta, v ktorých nie je zamestnanec 


2. 


pravidelne viazaný a kde sa zdržiava len občas v niekoľkodňových 
intervaloch, obvykle len na účely kontroly, údržby alebo opravy, 

b) každých šesť mesiacov v objektoch a v priestoroch, v ktorých sa 
vykonáva len administratívna činnosť, 

c) každé tri mesiace v ostatných objektoch a v priestoroch univerzity. 

Obsahom preventívnej protipožiarnej prehliadky je kontrola 

a) organizačného zabezpečenia ochrany pred požiarmi na 
pracoviskách, 

b) porovnania skutočného stavu s dokumentáciou ochrany pred 
požiarmi, 

c) stavebného riešenia objektov, najmä z prevádzkového hľadiska, 

d) zariadení pre protipožiarny zásah, 

e) trvalej voľnosti únikových ciest, 

f) skladovania horľavých látok a manipuláciu s nimi, 

g) funkčnosť požiarnotechnických zariadení a požiarnych vodovodov, 

h) prevádzkovania a stavu technických zariadení a technologických 
zariadení, 

i) označenia avybavenia pracovísk a priestorov príslušnými 
príkazmi, zákazmi a pokynmi. 


Piata časť 
Rozsah, lehoty a organizácia školenia zamestnancov 
o ochrane pred požiarmi 


ČI. 14 
Skolenie o ochrane pred požiarmi 


Školenie zamestnancov o ochrane pred požiarmi sa delí na: 


a) 


b) 


a) školenie novoprijatých zamestnancov, 
b) školenie zamestnancov, ktorí sa preraďujú na inú prácu alebo iné 
pracovisko, 

c) školenie vedúcich zamestnancov, 

d) školenie zamestnancov, 

e) školenie zamestnancov zabezpečujúcich ochranu pred požiarmi 
-v mimopracovnom čase. 
Skolenie novoprijatých zamestnancov vykoná technik požiarnej 
ochrany po ich zaradení na pracovisko pred začatím práce. Učasť 
zamestnanca na školení zabezpečí jeho nadriadený zamestnanec. 
Tematický a časový plán školenia je v zázname o školení novoprijatého 
zamestnanca. 
Skolenie o ochrane pred požiarmi zamestnancov, ktorí sa preradujú na 
inú prácu, na iné pracovisko alebo ktorým sa mení spôsob práce, sa 
vykoná ešte pred začatím práce formou vstupného školenia. Učasť 
zamestnanca na školení zabezpečí jeho nadriadený zamestnanec. 
Tematický a časový plán Školenia je v zázname o školení 
preradovaného zamestnanca. 


c) Školenie vedúcich zamestnancov sa vykonáva raz za 24 mesiacov. 


d 


e 


Sa 


ná 


Účasť zamestnanca na školení zabezpečí jeho nadriadený 
zamestnanec. Tematický a časový plán školenia je v zázname o školení 
vedúcich zamestnancov. Vedomosti získané školením overí komisia po 
skončení školenia formou testu. Clenov komisie vymenuje štatutárny 
orgán alebo ním poverený kvestor. Zamestnanci, ktorí na overovaní 
vedomostí neprospejú, budú opätovne preškolení a následne 
preskúšaní. 

Školenia ostatných zamestnancov sa vykonáva raz za 24 mesiacov 
a vykonáva ho technik požiarnej ochrany. Účasť zamestnanca na 
školení zabezpečí jeho nadriadený zamestnanec. Tematický a časový 
plán školenia je v zázname o školení vedúcich zamestnancov. 

Školenie pre osoby zabezpečujúce ochranu pred požiarmi 
v mimopracovnom čase sa vykonáva raz za 12 mesiacov a vykonáva ho 
technik požiarnej ochrany. Učasť zamestnanca na školení zabezpečí 
jeho nadriadený zamestnanec. Vedomosti získané školením overí 
komisia po skončení školenia ústnou formou. Členov komisie vymenuje 
štatutárny orgán alebo ním poverený kvestor. Zamestnanci, ktorí na 
overovaní vedomostí neprospejú, budú opätovne preškolení a následne 
preskúšaní. Tematický a časový plán školenia je v zázname o školení 
zamestnancov zabezpečujúcich ochranu pred požiarmi 
v mimopracovnom čase. 


Šiesta časť 
Ochrana pred požiarmi v osobitných prípadoch 


ČI. 15 
Opatrenia v mimopracovnom čase 


. Na zabezpečenie ochrany pred požiarmi v mimopracovnom čase sú 


osobitne určené osoby Štatutárnym orgánom alebo ním povereným 
kvestorom. Sú to spravidla zamestnanci vykonávajúci strážnu službu, 
vrátničky a informátorky. 


2. Osoby zabezpečujúce ochranu pred požiarmi v mimopracovnom čase 


a) vykonávajú pravidelné obchôdzky vobjektoch apriestoroch 
univerzity: prvú obchôdzku vykonávajú bezprostredne po odchode 
zamestnancov z pracoviska po skončení pracovnej zmeny a ďalšie 
obchôdzky v časovom intervale 90 minút, 

b) odstraňujú bez zbytočného odkladu zistené nedostatky, ktoré môžu 
viesť k vzniku požiaru alebo k jeho rozšíreniu: nedostatky, ktoré 
nemôžu odstrániť sami, oznamujú bez zbytočného odkladu 
kvestorovi, 

c) lokalizujú a likvidujú vzniknutý požiar, aak to nie je možné, 
okamžite vyhlasujú požiarny poplach, privolajú hasičskú jednotku 
a vykonajú opatrenia na zaistenie bezpečnej evakuácie osôb 
a materiálu, ako aj na zamedzenie šírenia požiaru a na účinný 
a rýchly zásah hasičskej jednotky. 

d) pripravia náhradné kľúče od objektov a priestorov zasiahnutých 
a ohrozených požiarom, 

e) poskytnú potrebné informácie veliteľovi zásahu, najmä o mieste 
vzniku požiaru, skladovaní horľavých a výbušných látok, zdrojoch 
vody v objektoch a priestoroch univerzity. 

3. Vmimopracovnom čase, čase pracovného voľna a pracovného pokoja 
osoby zabezpečujúce ochranu pred požiarmi majú k dispozícii: 

a) požiarne poplachové smernice, 

b) pokyny na zabezpečenie ochrany v mimopracovnom čase, 

c) zoznam telefónnych čísel zodpovedných vedúcich zamestnancov 
univerzity, 

d) telefón na privolanie hasičskej jednotky. 

4. Osoby zabezpečujúce ochranu pred požiarmi v mimopracovnom čase 
majú na ohlasovni požiarov k dispozícii zapečatené náhradné kľúče od 
všetkých priestorov univerzity. Použiť kľúče a vstupovať do týchto 
uzatvorených priestorov apriestorov chránených technickým 
zariadením môžu len vprípade vzniku požiaru, prípadne inej 
mimoriadnej udalosti (unikanie vody alebo plynu zrozvodných 
zariadení a pod.). 


ČI. 16 
Opatrenia pri činnostiach so zvýšeným nebezpečenstvom vzniku 
požiaru 


1. Činnosti so zvýšeným nebezpečenstvom vzniku požiaru sú činnosti, 
ktoré vytvárajú zvýšené riziko možnosti vzniku požiaru pri výrobe, 
spracúvaní, používaní alebo skladovaní horľavých látok. Sú to najmä: 

a) zváranie, tepelné delenie kovov na miestach s možnosťou vzniku 
požiaru, 

b) lepenie horľavých podlahových a strešných krytín, obkladov stien 
a stropov pomocou ohňa, elektrotepelných spotrebičov a zariadení 
alebo horľavých lepidiel a odstraňovanie starých náterov pomocou 
tepelných spotrebičov a zariadení, 

c) spaľovanie horľavých látok a odpadov na voľnom priestranstve. 

2. Cinnosti uvedené vodseku 1 sa môžu vykonávať len na základe 
písomného pokynu na zabezpečenie ochrany pred požiarmi pri 
činnostiach so zvýšeným nebezpečenstvom vzniku požiaru vydaného 
štatutárnym orgánom. Týmto písomným pokynom sú určené najmä: 

a) podmienky protipožiarnej bezpečnosti za ktorých sa môže činnosť 
vykonávať, 

b) zloženie a vybavenie protipožiarnych asistenčných hliadok, 

c) zabezpečenie prostriedkov na zdolávanie požiaru, 

d) osoby zodpovedné za plnenie jednotlivých opatrení a podmienok 
protipožiarnej bezpečnosti, 

e) obsah a rozsah odbornej prípravy členov protipožiarnej asistenčnej 
hliadky na zabezpečenie predmetnej činnosti, 

f) obsah a rozsah školenia o podmienkach protipožiarnej bezpečnosti 
osôb, ktoré sa podieľajú na činnosti, 

g) spôsob ačasový rozsah vykonávania kontroly dodržiavania 
podmienok protipožiarnej bezpečnosti určených pre jednotlivé 
činnosti. 

3. Pri činnostiach spojených so zváraním, s tepelným delením a ďalšími 
spôsobmi spracúvania kovov, pri ktorých sa používa zváracie 
zariadenie na miestach s možnosťou vzniku požiaru, vykonáva 
univerzita tieto opatrenia: 

a) zabezpečuje, aby zváranie vykonávali len osoby, ktoré majú platné 
oprávnenie, 

b) vydá písomné povolenie na zváranie pred začatím týchto prác, 

c) kontroluje miesto zvárania apriľahlé priestory v priebehu 
zvárania, pri jeho prerušení a po skončení po nevyhnutný čas, 
najmenej však osem hodín, 

d) zabezpečuje čistotu, pevnosť, tesnosť a neporušenosť pripojení 
vonkajších prívodov k zváracím zariadeniam aich ochranu pred 
mastnotou a agresívnymi látkami, 

e) zabezpečuje pri skladovaní, preprave a manipulácii s horľavými 
plynmi a horenie podporujúcimi plynmi dodržiavanie požiadaviek 
protipožiarnej bezpečnosti, 

f) zabezpečuje potrebné množstvo vhodných druhov hasiacich 
prostriedkov. 

4. Pri činnostiach spojených s lepením horľavých podlahových krytín 
a strešných krytín, ako aj obkladov stien stropov pomocou ohňa, 
elektrotepelných spotrebičov a zariadení alebo horľavých lepidiel alebo 
pri činnostiach spojených s odstraňovaním starých náterov vykonáva 
univerzita najmä tieto opatrenia: 

a) vykonáva uvedené činnosti apráce len osobami poučenými 
o nebezpečenstve — vzniku požiaru, ako aj ospôsoboch 
predchádzania vzniku požiarov, 

b) rozmiestňuje potrebné množstvo vhodných druhov hasiacich 
prostriedkov, ktorými vybaví pracoviská pred začatím týchto 
činností, 

c) vykonáva pred začatím prác úpravu podkladových plôch 
konštrukcií tak, že ich zbaví iných horľavých materiálov, ktoré by 
sa mohli pri použití otvoreného ohňa alebo pôsobením vysokej 
teploty elektrotepelného spotrebiča alebo zariadenia používaného 
pri práci vznietiť a ďalej horieť okrem prípadov, keď pracovný 
postup určuje inak, 

d) označuje a dôkladne vetrá uzavreté a polouzavreté priestory pri 
používaní horľavých lepidiel alebo pri natavovaní horľavých 
materiálov, ktoré môžu vytvárať pary, ktoré v zmesi so vzduchom 
môžu tvoriť nebezpečné zápalné alebo výbušné koncentrácie, 

e) kontroluje miesta, kde sa vykonávajú tieto činnosti, ako aj priľahlé 
priestory v priebehu prác, pri ich prerušení a po ich skončení po 
nevyhnutný Čas, najmenej po dobu vychladnutia nahrievaných 
a natavovaných horľavých materiálov, a určí spôsob a čas kontroly 

v nadväznosti na použitú technológiu a materiály použité pri 
lepení, 

f) kontroluje po skončení prác čistotu pracoviska a odstraňuje 
z miesta Činnosti az priľahlých priestorov na bezpečné miesto 
zvyšky horľavých materiálov, ktoré sa pri práci používali, ako aj 
pracovné náradie a zariadenia. 

9. Pri činnostiach spojených so spaľovaním horľavých látok a odpadov na 
voľnom priestranstve vykoná univerzita tieto opatrenia: 

a) spaľuje horľavé látky na voľnom priestranstve len s písomným 
súhlasom okresného riaditeľstva hasičského a záchranného zboru, 

b) ukladá horľavé látky aodpad do upravených hromád mimo 
požiarne nebezpečného priestoru od okolitých objektov, 

c) spaľuje pri vhodných poveternostných podmienkach, 

d) zabezpečuje potrebné množstvo hasiacich prostriedkov, 

e) určí osobu na vykonávanie kontroly spaľovania. 


ČL. 17 
Opatrenia na miestach so zvýšeným nebezpečenstvom vzniku 
požiaru 


1. Miesta so zvýšeným nebezpečenstvom vzniku požiaru určuje technik 
požiarnej ochrany. 

2. Pre miesta so zvýšeným nebezpečenstvom vzniku požiaru technik 
požiarnej ochrany v spolupráci s vedúcim zamestnancom vypracúva 
požiarny poriadok pracoviska, zriaďuje protipožiarnu hliadku 
pracoviska a označuje ich príslušnými symbolmi, zákazmi a pokynmi. 

3. Ak sú nejasnosti o určení miesta so zvýšeným nebezpečenstvom 
vzniku požiaru, je potrebné preukázať opodstatnenie určenia takéhoto 
miesta výpočtom alebo iným obdobným vhodným spôsobom. 

4. Na miestach so zvýšeným nebezpečenstvom vzniku požiaru vykonáva 
univerzita najmä tieto opatrenia: 

a) zabezpečuje dôsledné atrvalé dodržiavanie požiadaviek podľa 
osobitných predpisov, najmä vsúvislosti s možnými zmenami 
podmienok na týchto miestach, apravidelnú kontrolu ich 
dodržiavania, 

b) zabezpečuje účelné rozmiestnenie potrebného množstva hasiacich 
prostriedkov vhodných druhov. 


ČI. 18 
Opatrenia pri podujatiach, na ktorých sa zúčastňuje väčší počet 
osôb 

. Podujatie, na ktorom sa zúčastňuje väčší počet osôb sa môže 


uskutočniť len vobjektoch ana miestach, ktoré sú na tieto účely 
určené a ktoré splňajú podmienky zabezpečenia ochrany pred požiarmi 
najmä z hľadiska záchrany osôb pri požiari. 


. Usporiadať verejne prístupné podujatie v iných objektoch možno len na 


základe spracovaného písomného návrhu opatrení, ktoré posúdi 
okresné riaditeľstvo hasičského a záchranného zboru. 


. Na univerzite sa tieto podujatia môžu vykonávať len s povolením 


štatutárneho orgánu alebo ním povereného kvestora. 


ČI. 19 


Opatrenia v objektoch s viacerými užívateľmi a v objektoch v nájme 


L; 


2. 


T; 


Preventívne protipožiarne prehliadky zabezpečuje každá právnická 
osoba na svojom pracovisku. 

Náklady súvisiace so zabezpečovaním ochrany pred požiarmi objektu 
hradí prenajímateľ, pokiaľ nie je zmluvne dohodnuté inak. 


. Právnické osoby sa môžu dohodnúť na zriadení jednej ohlasovne 


požiarov. Dohoda musí mať písomnú formu. 


. Právnické osoby sa môžu dohodnúť na zriadení jednej protipožiarnej 


hliadky pre celý objekt. Dohoda musí mať písomnú formu. 


Siedma časť 
Spoločné a záverečné ustanovenia 


ČI. 20 
Dokumentácia ochrany pred požiarmi 


Dokumentáciu ochrany pred požiarmi tvorí: 
a) osvedčenie o odbornej spôsobilosti technika požiarnej ochrany, 
b) prehľad o uložení jednotlivých druhov dokumentácie o ochrane 
pred požiarmi, 
c) požiarny štatút, 
d) zoznam objektov a miest so zvýšeným nebezpečenstvom vzniku 
požiaru, 
e) požiarny poriadok pracoviska, 
f) požiarne poplachové smernice, 
g) požiarny evakuačný plán, 
h) požiarna kniha, 
i) dokumentácia o školení zamestnancov o ochrane pred požiarmi, 
j) dokumentácia o odbornej príprave protipožiarnych hliadok, 
k) doklady o kontrole požiarnotechnických zariadení, 
1) doklady o kontrole požiarnych vodovodov, 
m) doklady o kontrole požiarnych uzáverov, 
n) potvrdenia o vykonaní kontroly a čistenia komínov ao vykonaní 
preskúšania komínov, 
o) správa o odbornej prehliadke a skúške elektrických zariadení, 

p) údaje o požiaroch, príčinách vzniku požiarov, správy o výsledkoch 
vykonaných rozborov a o vykonaných opatreniach. 


ČI. 21 
Záverečné ustanovenia 


1. Zrušuje sa doterajší Požiarny štatút Prešovskej univerzity v Prešove. 
2. Tento Požiarny štatút nadobúda platnosť a účinnosť dňom vydania 
rektorom. 


Prešov 01. 08. 2007 


prof. RNDr. René Matlovič, PhD. 
rektor 

Prehľad 


Požiarneho štatútu 


Prvá časť Úvodné ustanovenia 


ČI. 1 
TA 1 
Druhá časť Zodpovednosť vedúcich zamestnancov, 
zamestnancov a odborných 

zamestnancov požiarnej ochrany 
ČI. 2 Základné povinnosti 
üniver dasa súdka a nn vvn ooo nora aa 1-2 
ČI. 3 Vedúci zamestnanci 
a ZAMESTNÁ HO U 3 
CI. 4 Zodpovednosť štatutárneho 
organu SR nn 3 
ČI. 5 Zodpovednosť vedúcich zamestnancov 
a ZAMESŤMNANCOV......202s44sk ana saka aa dávna 3-4 
ČI. 6 Technik požiarnej ochrany, špecialista požiarnej 
ochrany his n E Ea na 4-5 
Tretia časť Protipožiarne hliadky 
ČI. 7 Druhy protipožiarnych 
Miadok S E 
ČI. 8 Protipožiarna hliadka 
ÚTAVETZIlylisac ootd sok A nosia. bb bu Pu ti v kk, 5 
ČI. 9 Protipožiarna hliadka 
PrEcoviE kausien u ll oo 5-6 
ČI. 10 Protipožiarna asistenčná 
OBAdka:ii zil OZ 6 
GI 11 Odborná príprava členov protipožiarnych 
hliadok: isičislsussk istia a kn 6-7 
Štvrtá časť Spôsob a lehoty vykonávania kontrol 


dodržiavania predpisov 


a preventívnych protipožiarnych prehliadok 


objektov a pracovísk 


ČI. 12 
kontrol 

Obsah a rozsah preventívnych protipožiarnych 
7 


ČI. 13 Preventívne protipožiarne 
prehliadky si nisttékúcho sosna nooo 7-8 


Piata časť Rozsah, lehoty a organizácia školenia zamestnancov 
o ochrane pred 


požiarmi 
ČI. 14 Školenie o ochrane pred 
LOPATE ta a a ERAAN NÝ rn 8-9 
Šiesta časť Ochrana pred požiarmi v osobitných prípadoch 
ČI. 15 Opatrenia v mimopracovnom 
OASE. izo dá Vý A 9 
ČI. 16 Opatrenia pri činnostiach so zvýšeným nebezpečenstvom 
vzniku požiaru........... 10-11 
CI. 17 Opatrenia na miestach so zvýšeným nebezpečenstvom vzniku 
požiaru... 11 
CI. 18 Opatrenia pri podujatiach, na ktorých sa zúčastňuje väčší 
POČELVOSOD - zčíavaaťosúce 12 
ČI. 19 Opatrenia v objektoch s viacerými užívateľmi a v objektoch 
v nájme zvástiiseešknoni 12 


Siedma časť Spoločné a záverečné ustanovenia 


ČI. 20 Dokumentácia ochrany pred 

DOZLATA áut ono ana laka la ar Šou 12 

CI: 21 Záverečné 

USLÁMNOVETNÁ: ss. 0000202 skobu rn a NEJ 13 


17 


